Elliott Nugent

Elliott NUGENT (n. la 20-an de septembro 1896 en Ohio - m. la 9-an de aŭgusto 1980 en Novjorko) estis usona aktoro, verkisto kaj filmreĝisoro. Li sukcese pasis el mutaj filmoj al parolaj filmoj, kaj reĝisoris interalie The Cat and the Canary, kun la aktoroj Bob Hope kaj Paulette Goddard. Li sekve filmis aliajn verkojn kun Hope, precipe Never Say Die (1939) kaj My Favorite Brunette.

Nugent estis kolegia kamarado (kaj tutviva amiko) de James Thurber. Ili kune verkis la Broadway-teatraĵon The Male Animal (1940), en kiu Nugent havis rolon kun Gene Tierney. La membiografio de Nugent, Events Leading Up to the Comedy (1965), preterrigardas grandajn partojn de liaj vivo kaj verkaro, sed pritraktas honeste la alkoholismon, per kiu ĉesis lia kariero.

Kategorio:Usonaj reĝisoroj
Kategorio:Usonaj aktoroj